Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään;
Yhdysvallat aloitti viikko sitten sarjan iskuja -
Irakissa ja Syyriassa oleviin iranilaisiin kohteisiin.
Niiden sanottiin olevan seurausta siitä, että Iranin tukema -
shiia-islamilainen ryhmä oli surmannut drooni-iskulla -
3 Yhdysvaltalaista sotilasta ja haavoittanut noin 40:tä.
Yhdysvaltojen armeijan mukaan droonit oli valmistettu Iranissa.
Yhdysvallat ilmoitti Irakille jo ennen iskuja, että aikovat iskeä -
kolmea eri militanttipaikkaa vastaan maan sisällä.
Irakin armeija tuomitsi iskut Irakin suvereniteettia loukkaaviksi.
Valkoisen talon tiedottaja Kirby kertoi mediaväelle, -
että Yhdysvaltain joukot tekivät 85 iskua seitsemään laitokseen, -
joista kolme Irakissa ja neljä Syyriassa.
Vaikka Yhdysvaltain iskut eivät kohdistuneet -
mihinkään kohteeseen Iranin sisällä, -
ne lisäävät todennäköisesti huolta Lähi-idän jännitteiden kasvamisesta.
Syyrian tiedotusvälineiden mukaan -
Amerikan aggressio johti useisiin kuolonuhreihin ja loukkaantumisiin, -
vaikka iskut tapahtuivatkin lähinnä aavikkoalueilla -
Syyrian ja Irakin välisellä raja-alueella.
Sekä Yhdysvaltojen että Britannian laivastot ovat jatkaneet -
tuhoisia iskuja myös Jemenin huthi-kapinallisten asemia vastaan -
ja tuhonneet useita rakettien laukaisualustoja sekä asevarastoja.
Iskut ovat tarkoitettu varoitukseksi myös Iranille, -
jotta se ei yrittäisi laajentaa sotarintamaa.
Yhdysvaltalainen lehti Wall Street Journal paljasti todellisen syyn, -
miksi tulitaukoa ei vielä ole syntynyt. Lehden mukaan -
erimielisyydet Hamasin korkeimpien johtajien joukossa -
ovat johtaneet tällä hetkellä käsiteltävänä olevan tulitauon ja -
panttivankien vapauttamissopimuksen jatkuvaan viivästymiseen.
Hamasin sotilaallisen johtajan Yahya Sinwarin sekä -
muiden Gazan kaistalla olevien terroristijärjestön johtajien -
väitetään olevan valmiita ja halukkaita allekirjoittamaan ehdotuksen -
lopettaa taistelut Gazassa kuudeksi viikoksi -
vastineeksi israelilaisten panttivankien vapauttamisesta.
Järjestön maanpaossa olevat poliittiset johtajat vaativat -
lisää myönnytyksiä ja haluavat neuvotella vain pysyvästä tulitauosta,
joka merkitsisi Israelin joukkojen vetämistä pois alueelta -
ja jonka Israelin sotatilahallitus on tyrmännyt täysin.
Nämä Qatarissa ja Turkissa asustelevat johtajat vaativat -
suunnitelmaa Gazan jälleenrakentamisesta.
Se tarkoittaisi sitä, että Hamas saisi aloittaa -
terroripesäkkeensä rakentamisen uudelleen.
Israel on todennut sen olevan pois suljettu ajatus, -
sillä Israel pitää selviönä, että Gaza on turvallisuusuhka ja -
se tulee jäämään joksikin aikaa heidän sotilaalliseen valvontaansa.
Israelin armeija ilmoitti kukistaneensa Hamasin joukot -
Khan Yunisin kaupungissa, joka on järjestön pääpaikka Gazan alueella.
Yli 10 000 terroristia on saanut tähän mennessä surmansa, -
ilmoitti Israelin puolustusministeri Yoav Gallant.
Hänen mukaansa haavoittuneita on tullut ainakin saman verran, -
ja nämä yhdessä lähes 2500 pidätetyn Hamas-terroristin kanssa, -
tekevät sen, että prosenttiosuus Hamasin joukoista, -
jotka ovat poissa toiminnasta olisi nyt noin kolmeneljäsosaa -
sen kokonaisvahvuudesta ennen sotaa, joka oli noin 35000 taistelijaa.
Gallantin lausunto, jonka mukaan IDF on saanut päätökseen -
Hamasin jäljellä olevien pataljoonien purkamisen Khan Yunisissa, -
merkitsee sitä, että Israelin armeija on siirtymässä kohti Rafahin kaupunkia, -
jossa viimeisten Hamas-taistelijoiden uskotaan piileskelevän.
Se on nostanut jännitteitä Egyptin suuntaan, -
sillä kyse on rajakaupungista.
Britannian huippudiplomaatti, ulkoministeri David Cameron ilmoitti,
että myös Britannia saattaa tunnustaa Palestiinan valtion -
Gazan tulitauon jälkeen.
Yhdysvallat ilmoitti jo aikaisemmin, että se voisi tunnustaa -
Palestiinan valtion heti Israelin ja Gazan välisen sodan jälkeen.
"Tuemme itsenäisen Palestiinan valtion perustamista ja -
teemme paljon työtä miettiäksemme, miten se saadaan aikaan.", -
kertoi Yhdysvaltain ulkoministeriön tiedottaja Matthew Miller.
Hänen mukaansa Yhdysvallat on mukana suunnitteluprosesseissa, -
miten Palestiinan valtion perustamista voitaisiin parhaiten edistää, -
mutta korosti, ettei tämä ole Yhdysvaltojen politiikan muutos.
"Pyrimme aktiivisesti perustamaan itsenäisen Palestiinan valtion, -
jolla on todelliset turvallisuustakuut Israelille.", -
Miller sanoi toimittajille Washingtonissa.
Tämä Joe Bidenin uusi oppi Lähi-idästä sisältää -
de-militarisoidun Palestiinan valtion, Saudi-Israel suhteiden normalisoinnin
ja USA:n turvatakuut Saudi-Arabialle. Raportissa ehdotetaan myös, -
että Palestiinan valtion täyden tunnustamisen lisäksi -
Yhdysvallat voisi käyttää veto-oikeuttaan estääkseen -
YK:n turvallisuusneuvostoa hyväksy- mästä Palestiinaa YK:n täysjäseneksi.
Näin siksi, että Yhdysvaltain nykyinen laki vaatisi Bidenin hallinnon -
lopettamaan kaiken rahoituksen YK:lle, -
jos Turvallisuusneuvosto tunnustaisi Palestiinan pysyväksi jäsenvaltioksi.
Pääministeri Benjamin Netanjahu on toistuvasti todennut, -
että kaikissa olosuhteissa Israel kieltäytyisi sallimasta -
nykyisen palestiinalaishallinnon valvoa Gazaa Hamasin jälkeen.
Mahmoud Abbas on jatkuvasti kieltäytynyt tuomitsemasta -
Hamasin 7. lokakuuta tapahtunutta hyökkäystä ja maksaa edelleen -
palkkaa sekä vangituille terroristeille että heidän perheilleen.
Israelissa koetaan voimakkaasti, että USA:n ja Britannian ilmoitukset -
Palestiinan mahdollisesta tunnustamisesta, -
on isku vasten kasvoja ja vastoin julistettua politiikka.
Oslon sopimuksista lähtien, siis noin kolme vuosikymmentä, -
on ollut selviö, että kahden valtion ratkaisun pitäisi tulla osana -
Israelin ja palestiinalaisten välistä keskinäistä neuvotteluratkaisua, -
ei saneluna sen hyväksymien valtioiden -
ja kansainvälisten instanssien taholta.
Jos Oslon sopimukset kumotaan tällä tavoin, -
voidaan perustellusti kysyä, -
mitä merkitystä kansainvälisesti hyväksytyillä sopimuksilla yleensä on,
mitä niillä oikeasti tarkoitetaan ja miksi enää mikään maa allekirjoittaisi -
sellaisen tulevaisuudessa, sillä Oslon sopimusten takuumiehinä olivat, -
YK, EU, USA ja Venäjä, eli käytännössä koko muu maailma.
Israelin ja Saudi-Arabian normalisoitumisen vastineeksi -
maailman päättäjät haluavatkin nyt perustaa toisen epäonnistuneen -
ja korruptoituneen arabivaltion Lähi-itään -
olettamalla, että se toisi rauhan, turvallisuuden ja vakauden Lähi-itään.
Israelissa ajatellaan myös, ettei amerikkalaiset ja britit -
ilmeisesti enää vaadi palestiinalaisia lopettamaan -
murhaan yllyttämistä Israelia ja juutalaisia vastaan -
tai lopettamaan taloudellisten palkkioiden maksamista -
terroristeille, jotka murhaavat juutalaisia, vaan palkitsevat siitä.
Amerikkalaiset ja britit jättävät huomiotta myös sen, -
että suurin osa palestiinalaisista vastustaa kahden valtion ratkaisua,
koska he haluavat Palestiinan valtion korvaavan Israelin, -
eivät valtiota sen vieressä.
Mutta näin valhe, väärä opetus, väkivaltaan yllyttäminen -
ja siitä maksaminen palkitaan, sen sijaan, että sellaiset tuomittaisiin.
Kolmen eri lähteen mukaan Saudi-Arabia olisi halukas -
hyväksymään Israelin poliittisen ja periaatteellisen sitoumuksen -
Palestiinan valtion luomiseen, jotta Washingtonin kanssa solmittava -
puolustussopimus hyväksyttäisiin ennen Yhdysvaltain vaaleja.
Saudi-Arabia haluaa yhä enemmän tukea turvallisuuteensa ja -
torjua uskonnollisesti kilpailevan Iranin aiheuttamia uhkia.
Alueen eri asiantuntijoiden mukaan Saudien kuningaskunnalla on -
useita kunnianhimoista suunnitelmia muuttaa talouttaan ja -
houkutella maahan useita valtavia ulkomaisia investointeja.
Iranin toimet ja sen jatkuvasti kasvava ulkoinen uhka -
ovat jarruttamassa päätösten tekoa investointien osalta.
Siksi Yhdysvaltojen turvatakuut ja diplomaattiset suhteet -
alueen sotilaallisen suurvalta Israelin kanssa, -
olisivat Saudi-Arabialle elintärkeät.
Saudi viranomaiset ovat kertoneet yhdysvaltalaisille kollegoilleen, -
että Riad ei vaatisi Israelia ryhtymään konkreettisiin toimiin -
Palestiinan valtion luomiseksi, vaan hyväksyisi poliittisen sitoumuksen -
aloittaa uudelleen neuvottelut Palestiinan valtion mahdollisesta -
tunnustamisesta tulevaisuudessa käytävissä keskusteluissa.
Näin saudit saisivat liikkumatilaa -
Israelin tunnustamiseen johtavissa keskusteluissa, -
kaksi alueellista lähdettä kertoi uutistoimisto Reutersille.
Yhdysvaltain erityislähettiläs Amos Hochstein -
sanoi edistyneensä neuvotteluissa Hizbollahin poistamiseksi -
Libanonin ja Israelin väliseltä rajalta.
Hochstein tapasi Israelin puolustusministeri Gallantin -
ja kertoi pyrkivänsä estää sodan laajentumista Libanonin -
ja sitä kautta myös purkaa jännitteitä Israelin pohjoisrajalla.
Hepreankieliset tiedotusvälineet raportoivat, -
että Yhdysvaltojen välittämä ehdotus sisältää kolme vaihetta: -
ensin väliaikainen sopimus, joka sisältää -
Hizbollahin joukkojen vetäytymisen 8-10 kilometriä lähialueilta.
Toiseksi YK-joukkojen ja Libanonin armeijan sijoittamisen alueelle;
ja kolmanneksi evakuoitujen israelilaisten asukkaiden -
paluu koteihinsa Pohjois-Israelissa -
ja vastaavasti libanonilaisten paluu koteihinsa Etelä-Libanonissa.
Puitteet sisältävät myös neuvottelut todellisen maarajan muodostamisesta
Israelin ja Libanonin välille ja mahdollisia Yhdysvaltojen johtamia -
kannustimia Beirutin hallitukselle sopimuksen hyväksymiseksi.
Israelin viranomaiset ovat toistuvasti uhanneet ryhtyä sotaan Libanonissa -
sen jälkeen, kun Hamasin kitkeminen Gazassa on päättynyt.
Tavoitteena on ajaa Hizbollah pois rajalta -
YK:n turvallisuusneuvoston päätöslauselman 1701 mukaisesti, -
sen, joka päätti 15 vuotta sitten Libanonin toisen sodan.
He ovat yhä useammin varoittaneet, -
että jos kansainvälinen yhteisö ei työnnä Hizbollahia, -
joka Hamasin tavoin on vannoutunut Israelin tuhoamiseen, -
pois rajalta diplomaattisin keinoin, -
Israel ryhtyy toimiin, jotka estävät sen.
Näin Jerusalem uutiset tällä kertaa.
Muistathan rukoilla rauhaa tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen jatkuvan, voit tukea sen toimittamista -
soittamalla numeroon 0600-02030. Puhelun hinta on noin 13 euroa.
Voit myös käyttää ruudulla näkyvää tilinumeroa.
Muista mainita viite: 9577 ja saajana: Ristin Tuki ry.
Jumala siunaa heitä, jotka siunaavat Israelia tälläkin tavoin.
Kiitos lahjastasi.